Бацька Стэфана - Уладзімір Парфіновіч паехаў з Беларусі ў 1909 годзе. Яго маці Антаніна Крупіца - у 1912 годзе. А жылі яны недалёка ад Шчучына, у вёсках Зачэпічы і Стукалы. Вёскі стаялі па суседстве на беразе Нёмана. Але, каб пазнаёміцца, яны вымушаны былі пераадолець акіян. Яны сустрэліся ў Нью-Йорку ў 1912 годзе. Не менш цікавы і лёс іх сына Стыва Парфіновіча. Яго знаёмства з францужанкай Жаклін, гісторыя іх сямі, у якой 6 дзяцей, і паездка ў Беларусь на радзіму бацькоў Стыва сталі падставай для перадачы.